ประกาศกรมประมงประกาศกรมประมงเรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลาพ.ศ. ๒๕๕๘ อาศัยอำนาจตามความในมาตรา ๘๑ (๑) แห่งพระราชกำหนดการประมงพ.ศ. ๒๕๕๘ อธิบดีกรมประมงออกประกาศไว้ดังต่อไปนี้ข้อ ๑ให้ผู้ได้รับใบอนุญาตทำการประมงพาณิชย์ที่ใช้เรือขนาดตั้งแต่สามสิบตันกรอสขึ้นไปติดตั้งระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงสำหรับเรือประมงพาณิชย์ที่แนบท้ายประกาศนี้ข้อ๒ เมื่อมีการติดตั้งระบบติดตามเรือในเรือประมงลำใดแล้วให้ผู้ได้รับใบอนุญาตทำการประมงพาณิชย์แจ้งข้อมูล รหัสกล่อง หรือรหัสอุปกรณ์ ชื่อหรือหมายเลขทะเบียนเรือภาพถ่ายเรือตามแบบใบรายงานการติดตั้งอุปกรณ์ระบุตำแหน่งเรือประมงแนบท้ายประกาศนี้ต่อศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมงภายในเจ็ดวัน หลังจากดำเนินการติดตั้งแล้วเสร็จผู้ได้รับใบอนุญาตทำการประมงพาณิชย์หรือผู้ควบคุมเรือต้องดูแลระบบติดตามเรือประมงให้สามารถใช้งานได้ตลอดเวลาทั้งขณะที่ออกทำการประมงและขณะที่จอดเทียบท่า[๑] กรณีการแจ้งปิดระบบติดตามเรือประมงให้สามารถทำได้เฉพาะกรณีดังต่อไปนี้(๑)กรณีเรือประมงเกิดการชำรุด เสียหายต้องซ่อมแซมโดยนำเรือประมงขึ้นคานโดยต้องมีหนังสือรับรองจากอู่ซ่อมเรือ โดยระบุวันที่เริ่มต้นขึ้นคาน และลงจากคาน(๒)กรณีอุปกรณ์ระบุตำแหน่งเรือชำรุด และอยู่ระหว่างซ่อมแซมหรือเปลี่ยนอุปกรณ์โดยต้องมีหนังสือรับรองจากผู้ประกอบกิจการโทรคมนาคม(๓)กรณีเรือประมงอับปาง โดยแนบสำเนารายงานประจำวันเกี่ยวกับคดีมาด้วยทั้งนี้เมื่อเกิดเหตุการณ์ตาม (๑)ให้แจ้งก่อนปิดระบบติดตามเรือประมงไม่น้อยกว่ายี่สิบสี่ชั่วโมงโดยจะสามารถปิดระบบติดตามเรือได้ต่อเมื่อได้รับความเห็นชอบจากพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงแล้ว และก่อนเรือประมงลงจากคานให้แจ้งศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ทราบก่อนสิบสองชั่วโมงด้วย[๒]กรณีเหตุการณ์ตาม(๒) และ (๓) ให้แจ้งภายในหกชั่วโมง หลังจากเหตุการณ์นั้นเกิดขึ้นโดยให้แนบหนังสือรับรองจากผู้ประกอบกิจการโทรคมนาคม กรมประมงหรือรายงานประจำวันเกี่ยวกับคดี แล้วแต่กรณีมาให้ศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมงทราบภายในสี่สิบแปดชั่วโมง หลังจากเหตุการณ์นั้นเกิดขึ้น[๓]การแจ้งตามวรรคสามและวรรคสี่ให้ดำเนินการตามแบบ ศฝป. ๔ แนบท้ายประกาศนี้[๔]ข้อ๓[๕] ให้ผู้ได้รับใบอนุญาตทำการประมงพาณิชย์หรือผู้ควบคุมเรือ ที่ได้ติดตั้งระบบติดตามเรือประมงแล้วจัดให้ระบบติดตามเรือประมงส่งข้อมูลตามที่กำหนดไว้ในข้อกำหนดเชิงหน้าที่ของระบบติดตามเรือประมงทุกหนึ่งชั่วโมงหลังจากการรายงานออกจากท่าเทียบเรือจนถึงกลับเข้าท่าเทียบเรือเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปให้เรือประมงที่ได้รับใบอนุญาตทำการประมงพาณิชย์ ประเภทเครื่องมือ อวนล้อมจับชนิดเครื่องมือ อวนล้อมจับปลากะตัก ให้ผู้ได้รับใบอนุญาตทำการประมงพาณิชย์หรือผู้ควบคุมเรือ ที่ได้ติดตั้งระบบติดตามเรือประมงแล้ว จัดให้ระบบติดตามเรือประมงส่งข้อมูลตามที่กำหนดไว้ในข้อกำหนดเชิงหน้าที่ของระบบติดตามเรือประมงทุกสิบห้านาที หลังจากการรายงานออกจากท่าเทียบเรือจนถึงกลับเข้าท่าเทียบเรือข้อ๔ ในกรณีระบบติดตามเรือขัดข้องให้ผู้ควบคุมเรือแจ้งเหตุขัดข้องผ่านระบบสื่อสารทางวิทยุระบบ HF/SFB (USB) ช่องหลักความถี่ 8228.0 KHz ช่องรองความถี่ 6290.0 KHz หรือระบบ CB ช่องหลักความถี่ 11 C ช่องรองความถี่ 12 Cต่อศูนย์ควบคุมแจ้งเรือเข้าออกทันทีที่ตรวจพบว่าเครื่องขัดข้องกรณีผู้ได้รับใบอนุญาตทำการประมงพาณิชย์หรือผู้ควบคุมเรือได้รับแจ้งจากเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ว่าไม่ได้รับสัญญาณจากระบบติดตามเรือ ให้ผู้ได้รับใบอนุญาตทำการประมงพาณิชย์หรือผู้ควบคุมเรือตรวจสอบระบบติดตามเรือที่ติดอยู่กับเรือประมงว่าอยู่ในสภาพปกติหรือไม่หากพบว่ามีข้อขัดข้องให้ดำเนินการแก้ไขให้สามารถกลับมาใช้งานได้โดยเร็วโดยในระหว่างนั้นให้บันทึกตำแหน่งเรือตามแบบใบรายงานตำแหน่งเรือกรณีระบบติดตามเรือขัดข้อง(ศฝป. ๗.๑ และ ๗.๒) แนบท้ายประกาศนี้ ทุกหนึ่งชั่วโมงหากไม่สามารถแก้ไขให้ระบบติดตามเรือกลับมาใช้งานได้ภายในสี่ชั่วโมงนับแต่เวลาที่ได้รับแจ้งว่ามีเหตุขัดข้องให้นำเรือกลับเข้าเทียบท่าทันทีและให้ส่งใบรายงานดังกล่าวต่อศูนย์ควบคุมการแจ้งเรือเข้าออกเมื่อเข้าเทียบท่าแล้วพร้อมทั้งดำเนินการทดสอบระบบการส่งสัญญาณกับพนักงานเจ้าหน้าที่ประจำศูนย์ควบคุมการแจ้งเรือเข้าออกด้วยหากไม่สามารถส่งสัญญาณจากระบบติดตามเรือได้ให้ดำเนินการซ่อมแซมทันที[๖]การแจ้งที่พนักงานเจ้าหน้าที่ได้ดำเนินการผ่านช่องทางการติดต่อที่ผู้ได้รับใบอนุญาตทำการประมงพาณิชย์ได้ให้ไว้ในใบรายงานการติดตั้งอุปกรณ์ระบุตำแหน่งเรือให้ถือว่ามีการแจ้งและผู้ได้รับใบอนุญาตทำการประมงพาณิชย์ได้รับทราบแล้ว[๗]ความในวรรคสองมิให้ใช้บังคับกรณีเหตุขัดข้องเกิดจากความบกพร่องของระบบการสื่อสารผ่านดาวเทียมระบบของผู้ให้บริการโทรคมนาคม ระบบของกรมประมงหรือเหตุอื่นใดที่มิใช่ความบกพร่องของผู้ได้รับใบอนุญาตทำการประมงพาณิชย์หรือผู้ควบคุมเรือ[๘]ข้อ๔/๑[๙]กรณีที่ผู้ได้รับใบอนุญาตทำการประมงพาณิชย์หรือผู้ควบคุมเรือได้รับแจ้งจากพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ด้วยเหตุดังต่อไปนี้(๑)ไม่ได้รับสัญญาณจากระบบติดตามเรือประมงเป็นระยะเวลาเกินกว่าสี่ชั่วโมง นับจากเวลาที่ได้รับแจ้งจากพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ในครั้งแรกโดยไม่สามารถแก้ไขให้ระบบติดตามเรือประมงกลับมาใช้งานได้ตามปกติได้ในการแจ้งออกทำการประมงครั้งหนึ่ง(๒)ไม่ได้รับสัญญาณจากระบบติดตามเรือประมงสะสมเป็นจำนวนหกครั้งภายในระยะเวลายี่สิบสี่ชั่วโมงนับจากเวลาที่ได้รับแจ้งจากพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมงในครั้งแรก ในการแจ้งออกทำการประมงครั้งหนึ่ง(๓)ไม่ได้รับสัญญาณจากระบบติดตามเรือประมงซ้ำกันหลายครั้งในการแจ้งออกทำการประมงหลายครั้งบริเวณแนวแบ่งเขตระหว่างเขตทะเลชายฝั่งและทะเลนอกชายฝั่ง พื้นที่ซึ่งมีข้อกำหนดห้ามทำการประมงหรือบริเวณแนวแบ่งเขตแดนระหว่างประเทศ(๔)มีการขาดหายของสัญญาณจากระบบติดตามเรือประมงทุกครั้งในระหว่างการแจ้งออกทำการประมง ต่อเนื่องกันเป็นจำนวนหกครั้งและได้รับคำสั่งจากพนักงานเจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงให้ผู้ได้รับใบอนุญาตทำการประมงพาณิชย์หรือผู้ควบคุมเรือนำเรือประมงกลับเข้าเทียบท่าด้วยเหตุดังกล่าวให้ผู้ได้รับใบอนุญาตทำการประมงพาณิชย์หรือผู้ควบคุมเรือนำเรือประมงกลับเข้าเทียบท่าตามระยะเวลาและสถานที่ซึ่งพนักงานเจ้าหน้าที่กำหนดทันทีการนำเรือประมงกลับเข้าเทียบท่าให้ผู้ควบคุมเรือแจ้งพิกัดปัจจุบันและแจ้งพิกัดในทุกหนึ่งชั่วโมงผ่านทางระบบสื่อสารทางวิทยุระบบ HF/SSB (USB) ช่องหลักความถี่ ๘๒๒๘.๐ KHz ช่องรองความถี่ ๖๒๙๐.๐ KHz หรือระบบ CB ช่องหลักความถี่ ๑๑C ช่องรองความถี่ ๑๒C ทางไปรษณีย์ อิเล็กทรอนิกส์ ที่ส่งผ่านมาจาก E-Mail ที่สามารถระบุตัวตนของอุปกรณ์ส่งสัญญาณผ่านดาวเทียมได้และได้แจ้งต่อกรมประมงไว้ล่วงหน้าแล้ว หรือทางโทรศัพท์ ๐ ๒๕๕๘ ๐๒๐๙ ๐ ๒๕๗๙ ๐๓๔๑ต่อศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมง จนว่าจะเข้าเทียบท่าโดยในระหว่างนั้นให้บันทึกตำแหน่งเรือตามใบรายงานตำแหน่งเรือ กรณีระบบติดตามเรือขัดข้อง (ศฝป.๗.๑ และ ศฝป.๗.๒)แนบท้ายประกาศนี้ทุกหนึ่งชั่วโมง เมื่อได้นำเรือกลับเข้าเทียบท่าแล้วให้ส่งใบรายงานดังกล่าวต่อศูนย์ควบคุมการแจ้งเรือเข้าออกและให้ดำเนินการทดสอบระบบการส่งสัญญาณระบบติดตามเรือประมงกับพนักงานเจ้าหน้าที่ประจำศูนย์ควบคุมการแจ้งเรือเข้าออกด้วยหากไม่สามารถส่งสัญญาณจากระบบติดตามเรือได้ให้ดำเนินการซ่อมแซมทันทีการแจ้งที่พนักงานเจ้าหน้าที่ได้ดำเนินการผ่านช่องทางการติดต่อที่ผู้ได้รับใบอนุญาตทำการประมงพาณิชย์ได้ให้ไว้ในใบรายงานการติดตั้งอุปกรณ์ระบุตำแหน่งเรือหรือในแบบแจ้งการเข้าออกท่าเทียบเรือประมงให้ถือว่ามีการแจ้งและผู้ได้รับใบอนุญาตทำการประมงพาณิชย์ได้รับทราบแล้วในกรณีที่การแจ้งพิกัดในทุกหนึ่งชั่วโมงตามวรรคสองไม่สามารถกระทำได้อันเนื่องมาจากข้อจำกัดของระบบสื่อสารที่มีอยู่ในเรือประมงให้ผู้ควบคุมเรือรายงานเหตุขัดข้องดังกล่าวไว้ในใบรายงานตำแหน่งเรือกรณีระบบติดตามเรือขัดข้อง(ศฝป.๗.๑ และ ศฝป.๗.๒) แนบท้ายประกาศนี้ด้วยความในวรรคหนึ่งวรรคสอง วรรคสาม และวรรคสี่ มิให้ใช้บังคับแก่กรณีเหตุขัดข้องอันเกิดจากความบกพร่องของระบบสื่อสารผ่านดาวเทียมระบบของผู้ให้บริการโทรคมนาคม ระบบของกรมประมงหรือเหตุอื่นใดที่มิใช่ความบกพร่องของผู้ได้รับใบอนุญาตทำการประมงพาณิชย์หรือผู้ควบคุมเรือข้อ๔/๒[๑๐]การทดสอบระบบการส่งสัญญาณระบบติดตามเรือประมง ตามข้อ ๔/๑ เพื่อให้แน่ใจว่าระบบติดตามเรือประมงสามารถใช้งานได้ตลอดเวลาตามมาตรา๘๑ (๑) แห่งพระราชกำหนดการประมง พ.ศ. ๒๕๕๘ให้มีการทดสอบระบบการส่งสัญญาณของระบบติดตามเรือประมง ณบริเวณท่าเทียบเรือที่กำหนดเป็นเวลาไม่น้อยกว่าสิบสองชั่วโมงหากปรากฏว่าระบบการส่งสัญญาณของระบบติดตามเรือประมงไม่สามารถส่งสัญญาณได้หรือการส่งสัญญาณนั้นไม่ต่อเนื่อง หรือขาดหายโดยที่เหตุดังกล่าวมิได้เกิดจากความบกพร่องของระบบสื่อสารผ่านดาวเทียมระบบของผู้ให้บริการโทรคมนาคม ระบบของกรมประมงให้ผู้ได้รับใบอนุญาตทำการประมงดำเนินการแก้ไข มิฉะนั้นพนักงานเจ้าหน้าที่จะไม่พิจารณาการแจ้งออกทำการประมงในครั้งถัดไปข้อ๕[๑๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๘ธันวาคม พ.ศ. ๒๕๕๘วิมล จันทรโรทัยอธิบดีกรมประมง[เอกสารแนบท้าย]๑.[๑๒]มาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒)๒.ใบรายงานการติดตั้งอุปกรณ์ระบุตำแหน่งเรือ๓.ใบรายงานตำแหน่งเรือกรณีระบบติดตามเรือขัดข้อง๔.[๑๓]ใบคำร้องขอปิดสัญญาณอุปกรณ์ระบุตำแหน่งเรือ (VMS) ชั่วคราว (แบบ ศฝป. ๔)๕.[๑๔]ใบแจ้งเหตุเมื่อเรือไม่ส่งข้อมูล VMS (ศฝป.๗.๑)๖.[๑๕]ตารางบันทึกตำแหน่งตำบลที่เรือเมื่อสัญญาณข้อมูล VMS ขัดข้อง (ศฝป.๗.๒)(ดูข้อมูลจากภาพกฎหมาย)ประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๒) พ.ศ. ๒๕๕๙[๑๖]ข้อ๒ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๓) พ.ศ. ๒๕๕๙[๑๗]ข้อ๒ ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๔) พ.ศ. ๒๕๖๐[๑๘]ข้อ๑ภายในสามสิบวันนับแต่วันที่ประกาศฉบับนี้มีผลใช้บังคับให้เจ้าของเรือหรือผู้ได้รับใบอนุญาตทำการประมงพาณิชย์นำเรือประมงมาแจ้งต่อพนักงานเจ้าหน้าที่ณ ศูนย์ควบคุมการแจ้งเรือเข้าออก เพื่อให้พนักงานเจ้าหน้าที่ทำการล็อคตรึงและตีตราอุปกรณ์ระบุตำแหน่งเรือประมงสายสัญญาณและสายไฟที่เชื่อมต่อเข้าอุปกรณ์ระบุตำแหน่งเรือประมงตามรูปแบบและวิธีการที่พนักงานเจ้าหน้าที่กำหนดในกรณีที่มีเหตุจำเป็นต้องมีการเคลื่อนย้ายอุปกรณ์ระบุตำแหน่งเรือประมงสายสัญญาณหรือสายไฟที่เชื่อมต่อเข้าอุปกรณ์ระบุตำแหน่งเรือประมง ให้เจ้าของเรือหรือผู้ได้รับใบอนุญาตทำการประมงพาณิชย์ดำเนินการตามคำแนะนำของพนักงานเจ้าหน้าที่ ทั้งนี้เจ้าของเรือหรือผู้ได้รับใบอนุญาตทำการประมงพาณิชย์จะต้องรับผิดชอบค่าใช้จ่ายดังกล่าวเองข้อ๒เมื่อพนักงานเจ้าหน้าที่ได้ทำการล็อคตรึงและตีตราอุปกรณ์ระบุตำแหน่งเรือประมงสายสัญญาณและสายไฟที่เชื่อมต่อเข้าอุปกรณ์ระบุตำแหน่งเรือประมงสำหรับเรือประมงลำใดแล้วห้ามมิให้มีการถอน ทำให้เสียหาย ทำลายหรือทำให้ไร้ประโยชน์ซึ่งการล็อคตรึงและตราที่พนักงานเจ้าหน้าที่ได้จัดทำไว้เว้นแต่กรณีดังต่อไปนี้(๑)มีเหตุต้องมีการซ่อมแซมอุปกรณ์ระบุตำแหน่งเรือประมง และอุปกรณ์ต่อพ่วง(๒)เรือประมงต้องขึ้นคานเพื่อซ่อมแซม(๓)มีเหตุต้องเปลี่ยนอุปกรณ์ระบุตำแหน่งเรือประมงใหม่ทั้งนี้ให้เจ้าของเรือหรือผู้ได้รับใบอนุญาตทำการประมงพาณิชย์แจ้งต่อศูนย์ควบคุมการแจ้งเรือเข้าออกก่อนดำเนินการไม่น้อยกว่ายี่สิบสี่ชั่วโมงและเมื่อดำเนินการแล้วเสร็จ ให้เจ้าของเรือหรือผู้ได้รับใบอนุญาตทำการประมงพาณิชย์แจ้งให้ศูนย์ควบคุมการแจ้งเรือเข้าออกทราบภายในยี่สิบสี่ชั่วโมงนับแต่วันที่ดำเนินการแล้วเสร็จเพื่อดำเนินการล็อคตรึงและตีตราอุปกรณ์ระบุตำแหน่งเรือประมง สายสัญญาณและสายไฟที่เชื่อมต่อเข้าอุปกรณ์ระบุตำแหน่งเรือประมงต่อไปข้อ๓ในกรณีที่อุปกรณ์ระบุตำแหน่งเรือประมง สายสัญญาณหรือสายไฟที่เชื่อมต่อเข้าอุปกรณ์ระบุตำแหน่งเรือประมงเกิดการชำรุด เสียหายหรือเสื่อมสภาพให้เจ้าของเรือหรือผู้ได้รับใบอนุญาตทำการประมงพาณิชย์แจ้งให้พนักงานเจ้าหน้าที่ดำเนินการล็อคตรึงและตีตราอุปกรณ์ระบุตำแหน่งเรือประมงสายสัญญาณหรือสายไฟที่เชื่อมต่อเข้าอุปกรณ์ระบุตำแหน่งเรือประมงภายในสามวันนับแต่วันตรวจพบกรณีการติดตั้งอุปกรณ์ระบุตำแหน่งเรือประมงใหม่หรือทดแทนของเดิมหลังจากวันที่ประกาศฉบับนี้มีผลใช้บังคับเมื่อศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมงได้รับแจ้งแบบรายงานการติดตั้งอุปกรณ์ระบุตำแหน่งเรือประมงให้แจ้งไปยังศูนย์ควบคุมการแจ้งเรือเข้าออกในเขตพื้นที่ที่รับผิดชอบภายในยี่สิบสี่ชั่วโมงเพื่อตรวจสอบการติดตั้งและทำการล็อคตรึงและตีตราอุปกรณ์ระบุตำแหน่งเรือประมงตามประกาศนี้[๑๙]ข้อ๔ ประกาศนี้ให้ใช้บังคับตั้งแต่ ๑มีนาคม พ.ศ. ๒๕๖๐ เป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๕) พ.ศ. ๒๕๖๐[๒๐]ข้อ๑ ให้ยกเลิกประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๓) พ.ศ. ๒๕๕๙ ลงวันที่ ๒๘ กันยายน พ.ศ. ๒๕๕๙ข้อ๓ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๖) พ.ศ. ๒๕๖๐[๒๑]ข้อ๑ ให้ยกเลิก(๑)ประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๒) พ.ศ. ๒๕๕๙ ลงวันที่ ๔ พฤษภาคม พ.ศ. ๒๕๕๙(๒)ประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๕) พ.ศ. ๒๕๖๐ ลงวันที่ ๖ มีนาคม พ.ศ. ๒๕๖๐ข้อ๔ให้ผู้ได้รับใบอนุญาตทำการประมงพาณิชย์หรือผู้ควบคุมเรือที่ได้แจ้งปิดระบบติดตามเรือประมงด้วยเหตุตาม(๔) (๖) (๗) ตามประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมง และดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๕) พ.ศ. ๒๕๖๐ ลงวันที่ ๖ มีนาคม พ.ศ. ๒๕๖๐ให้ดำเนินการแจ้งเปิดสัญญาณระบบติดตามเรือประมงภายในเจ็ดวันนับตั้งแต่ประกาศนี้มีผลใช้บังคับข้อ๕ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศกรมประมง เรื่องกำหนดมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง (รุ่นที่๒) พ.ศ. ๒๕๖๐[๒๒]ข้อ๑ให้ยกเลิกมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงแนบท้ายประกาศกรมประมงเรื่อง กำหนดหลักเกณฑ์และวิธีการติดตั้งระบบติดตามเรือประมง และดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลาพ.ศ. ๒๕๕๘ ลงวันที่ ๒๘ ธันวาคม พ.ศ. ๒๕๕๘และให้ใช้มาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) แนบท้ายประกาศนี้แทนข้อ๒ ให้ผู้รับใบอนุญาตทำการประมงพาณิชย์ที่ได้ติดตั้งระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงแนบท้ายประกาศกรมประมงเรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลาพ.ศ. ๒๕๕๘ ลงวันที่ ๒๘ ธันวาคม พ.ศ. ๒๕๕๘อยู่ก่อนหรือในวันที่ประกาศฉบับนี้มีผลบังคับใช้ปรับเปลี่ยนระบบติดตามเรือประมงให้เป็นไปตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงสำหรับเรือประมง (รุ่นที่ ๒)แนบท้ายประกาศนี้ภายในสองปี นับแต่วันที่ประกาศนี้มีผลใช้บังคับการปรับเปลี่ยนระบบติดตามเรือประมงตามวรรคแรกผู้รับใบอนุญาตทำการประมงพาณิชย์อาจดำเนินการโดยการปรับปรุงระบบติดตามเรือที่มีอยู่เดิมหรือดำเนินการจัดหาระบบติดตามเรือประมงใหม่ทั้งระบบให้มีขีดความสามารถตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) แนบท้ายประกาศนี้ ก็ได้ข้อ ๓ในห้วงเวลาก่อนครบกำหนด ตามข้อ ๒ ให้ผู้รับใบอนุญาตทำการประมงพาณิชย์หรือผู้ควบคุมเรือที่ยังมิได้มีการปรับเปลี่ยนระบบติดตามเรือประมงให้เป็นไปตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) แนบท้ายประกาศนี้ปฏิบัติให้เป็นไปตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงแนบท้ายประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลาพ.ศ. ๒๕๕๘ ลงวันที่ ๒๘ ธันวาคม พ.ศ. ๒๕๕๘ข้อ๔ในกรณีที่ระบบติดตามเรือประมงที่ได้ติดตั้งอยู่ก่อนหรือในวันที่ประกาศฉบับนี้มีผลบังคับใช้ขัดข้อง หรือชำรุด ต้องมีการปรับเปลี่ยน ให้ผู้รับใบอนุญาตทำการประมงพาณิชย์หรือผู้ควบคุมเรือปรับเปลี่ยนระบบติดตามเรือให้เป็นไปตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงสำหรับเรือประมง (รุ่นที่ ๒) แนบท้ายประกาศนี้ข้อ๕ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๗) พ.ศ. ๒๕๖๐[๒๓]ข้อ ๑ให้ยกเลิกแบบใบรายงานตำแหน่งเรือกรณีระบบติดตามเรือขัดข้อง (ศฝป. ๗.๑ และ ศฝป. ๗.๒)แนบท้ายประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมง ของเรือประมงพาณิชย์ให้สามารถใช้งานได้ตลอดเวลา (ฉบับที่ ๖) พ.ศ. ๒๕๖๐ ลงวันที่ ๒๐เมษายน พ.ศ. ๒๕๖๐ และให้ใช้แบบใบรายงานตำแหน่งเรือกรณีระบบติดตามเรือขัดข้อง(ศฝป. ๗.๑ และศฝป. ๗.๒) แนบท้ายประกาศนี้แทนข้อ๓ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๘) พ.ศ. ๒๕๖๐[๒๔]ข้อ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๙) พ.ศ. ๒๕๖๐[๒๕]ข้อ๒ ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๑๐) พ.ศ. ๒๕๖๐[๒๖]ข้อ๑ ให้ยกเลิกประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๙) พ.ศ. ๒๕๖๐ ลงวันที่ ๘ มิถุนายน พ.ศ. ๒๕๖๐ข้อ๓ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๑๑) พ.ศ. ๒๕๖๐[๒๗]ข้อ๑ ให้ยกเลิกประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๑๐) พ.ศ. ๒๕๖๐ ลงวันที่ ๑๖ มิถุนายน พ.ศ. ๒๕๖๐ข้อ๓ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปวริญา/จัดทำ๒๓ พฤษภาคม๒๕๕๙พิมพ์มาดา/เพิ่มเติม๒๘ มีนาคม ๒๕๖๐วิชพงษ์/ตรวจ๑๘ เมษายน ๒๕๖๐ชวัลพร/เพิ่มเติม๒๒ พฤษภาคม๒๕๖๐พรวิภา/เพิ่มเติม๒๔ พฤษภาคม ๒๕๖๐วิชพงษ์/ตรวจ๒๙ พฤษภาคม ๒๕๖๐พิมพ์มาดา/เพิ่มเติม๔ กรกฎาคม ๒๕๖๐วิชพงษ์/ตรวจ๑๒ กรกฎาคม๒๕๖๐ชวัลพร/เพิ่มเติม๒๖ กรกฎาคม๒๕๖๐[๑] ข้อ ๒ วรรคสองเพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๖) พ.ศ. ๒๕๖๐[๒] ข้อ ๒ วรรคสามเพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๖) พ.ศ. ๒๕๖๐[๓] ข้อ ๒ วรรคสี่เพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๖) พ.ศ. ๒๕๖๐[๔] ข้อ ๒ วรรคห้าเพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๖) พ.ศ. ๒๕๖๐[๕] ข้อ ๓แก้ไขเพิ่มเติมโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๑๑) พ.ศ. ๒๕๖๐[๖] ข้อ ๔ วรรคสองเพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๖) พ.ศ. ๒๕๖๐[๗] ข้อ ๔ วรรคสามเพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๖) พ.ศ. ๒๕๖๐[๘] ข้อ ๔ วรรคสี่เพิ่มโดยประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๖) พ.ศ. ๒๕๖๐[๙] ข้อ ๔/๑ เพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๗) พ.ศ. ๒๕๖๐[๑๐] ข้อ ๔/๒ เพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๗) พ.ศ. ๒๕๖๐[๑๑] ราชกิจจานุเบกษาเล่ม ๑๓๒/ตอนพิเศษ ๓๕๒ ง/หน้า ๑๗/๓๐ ธันวาคม ๒๕๕๘[๑๒] มาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) แก้ไขเพิ่มเติมโดยประกาศกรมประมง เรื่องกำหนดมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมง(รุ่นที่ ๒) พ.ศ. ๒๕๖๐[๑๓]ใบคำร้องขอปิดสัญญาณอุปกรณ์ระบุตำแหน่งเรือ (VMS) ชั่วคราว (แบบ ศฝป. ๔)เพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๖) พ.ศ. ๒๕๖๐[๑๔]ใบแจ้งเหตุเมื่อเรือไม่ส่งข้อมูล VMS (ศฝป.๗.๑) แก้ไขเพิ่มเติมโดยประกาศกรมประมงเรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๗) พ.ศ. ๒๕๖๐[๑๕] ตารางบันทึกตำแหน่งตำบลที่เรือเมื่อสัญญาณข้อมูล VMS ขัดข้อง (ศฝป.๗.๒)แก้ไขเพิ่มเติมโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๗) พ.ศ. ๒๕๖๐[๑๖] ราชกิจจานุเบกษาเล่ม ๑๓๓/ตอนพิเศษ ๑๐๗ ง/หน้า ๗/๑๑ พฤษภาคม ๒๕๕๙[๑๗] ราชกิจจานุเบกษาเล่ม ๑๓๓/ตอนพิเศษ ๒๓๒ ง/หน้า ๓๔/๑๒ ตุลาคม ๒๕๕๙[๑๘] ราชกิจจานุเบกษาเล่ม ๑๓๔/ตอนพิเศษ ๕๖ ง/หน้า ๑๑/๒๓ กุมภาพันธ์ ๒๕๖๐[๑๙] ข้อ ๓ วรรคสองเพิ่มโดยประกาศกรมประมง เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือประมงพาณิชย์ให้สามารถใช้งานได้ตลอดเวลา(ฉบับที่ ๘) พ.ศ. ๒๕๖๐[๒๐] ราชกิจจานุเบกษาเล่ม ๑๓๔/ตอนพิเศษ ๗๒ ง/หน้า ๑๐/๘ มีนาคม ๒๕๖๐[๒๑] ราชกิจจานุเบกษาเล่ม ๑๓๔/ตอนพิเศษ ๑๑๑ ง/หน้า ๙/๒๑ เมษายน ๒๕๖๐[๒๒] ราชกิจจานุเบกษาเล่ม ๑๓๔/ตอนพิเศษ ๑๓๐ ง/หน้า ๑๒/๑๑ พฤษภาคม ๒๕๖๐[๒๓] ราชกิจจานุเบกษาเล่ม ๑๓๔/ตอนพิเศษ ๑๓๐ ง/หน้า ๑๗/๑๑ พฤษภาคม ๒๕๖๐[๒๔] ราชกิจจานุเบกษาเล่ม ๑๓๔/ตอนพิเศษ ๑๓๘ ง/หน้า ๓๖/๒๓ พฤษภาคม ๒๕๖๐[๒๕] ราชกิจจานุเบกษาเล่ม ๑๓๔/ตอนพิเศษ ๑๕๗ ง/หน้า ๓๖/๑๒ มิถุนายน ๒๕๖๐[๒๖] ราชกิจจานุเบกษาเล่ม ๑๓๔/ตอนพิเศษ ๑๖๔ ง/หน้า ๑๖/๑๖ มิถุนายน ๒๕๖๐[๒๗] ราชกิจจานุเบกษาเล่ม ๑๓๔/ตอนพิเศษ ๑๖๖ ง/หน้า ๔/๒๐ มิถุนายน ๒๕๖๐